b'\n_START_ARTICLE_\n\xc4\x90upci\n_START_PARAGRAPH_\nEgip\xc4\x87ani ili \xc4\x90upci (albanski: Egjiptian, makedonski: \xd0\x95\xd0\xb3\xd0\xb8\xd0\xbf\xd1\x9c\xd0\xb0\xd0\xbd\xd0\xb8 i \xd0\x83\xd1\x83\xd0\xbf\xd1\x86\xd0\xb8 (trans.: Egipkjani i Gjupci)) su narod, koji prete\xc5\xbeno \xc5\xbeivi u Makedoniji i na Kosovu. Egip\xc4\x87ani su ve\xc4\x87inom islamske vjere, a govore albanskim jezikom, koji \xc4\x8dini poseban ogranak indoeuropske obitelji jezika. Ne treba ih mije\xc5\xa1ati s Egip\xc4\x87anima koji \xc4\x8dine stanovni\xc5\xa1tvo dana\xc5\xa1njeg Egipta._NEWLINE_Egip\xc4\x87ani su ranije smatrani dijelom romskog naroda, ali su od strane dr\xc5\xbeave Srbije priznati kao poseban narod. Tvrde da su njihovi preci na Balkan do\xc5\xa1li iz Egipta._NEWLINE_Prema podacima iz 1996. godine na Kosovu je \xc5\xbeivjelo oko 87.000 Egip\xc4\x87ana, a u prema podacima iz 1994. oko 3.994 Egip\xc4\x87ana u Makedoniji. Smatra se da je veliki broj kosovskih Egip\xc4\x87ana nakon rata 1999. godine izbjegao u u\xc5\xbeu Srbiju, Vojvodinu i Crnu Goru._NEWLINE_U Makedoniji u Ohridu djeluju kulturno-umjetni\xc4\x8dka dru\xc5\xa1tva Egip\xc4\x87ana "Piramida" i "Nefretiti".'